b'\n_START_ARTICLE_\nOtto Maja\n_START_PARAGRAPH_\nOtto Maja (s. 14. syyskuuta 1987) on suomalainen kuvataiteilija, joka on erikoistunut katutaiteeseen._NEWLINE_Helsingiss\xc3\xa4 asuva Maja on opiskellut muun muassa graafista suunnittelua Kymenlaakson opistossa Anjalankoskella sek\xc3\xa4 toiminut opettajana samassa oppilaitoksessa. Helsingin lis\xc3\xa4ksi Maja on asunut ja ty\xc3\xb6skennellyt my\xc3\xb6s Jurvalla. Majalla on ollut useita n\xc3\xa4yttelyit\xc3\xa4 eri puolilla Suomea. Vuonna 2012 h\xc3\xa4n osallistui yhteisn\xc3\xa4yttelyyn Porin taidemuseossa muun muassa italialaisen katutaiteilijan Blun sek\xc3\xa4 ranskalaisen Invaderin kanssa. _NEWLINE_Hein\xc3\xa4kuussa 2013 Otto Maja toteutti Pauligin sponsoroimana Suomen suurimman sein\xc3\xa4maalauksen Porin Postitalon sein\xc3\xa4\xc3\xa4n. H\xc3\xa4n kuuluu my\xc3\xb6s Nimi-taidekollektiivin perustajiin. Sen tarkoituksena on esitell\xc3\xa4 verkossa suomalaista katutaidetta.'